CELEX: 32021D1404
Language: ro
Date: 2021-06-28 00:00:00
Title: Decizia (UE) 2021/1404 a Consiliului din 28 iunie 2021 privind semnarea, în numele Uniunii, a Acordului euro-mediteraneean privind serviciile aeriene dintre Uniunea Europeană și statele membre ale acesteia, pe de o parte, și Republica Tunisiană, pe de altă parte

27.8.2021   
               
               
                  RO
               
               
                  Jurnalul Oficial al Uniunii Europene
               
               
                  L 303/1
               
            
         DECIZIA (UE) 2021/1404 A CONSILIULUI
         din 28 iunie 2021
         privind semnarea, în numele Uniunii, a Acordului euro-mediteraneean privind serviciile aeriene dintre Uniunea Europeană și statele membre ale acesteia, pe de o parte, și Republica Tunisiană, pe de altă parte
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 100 alineatul (2), coroborat cu articolul 218 alineatul (5),
         având în vedere propunerea Comisiei Europene,
         întrucât:
         
                     (1)
                  
                  
                     La 9 decembrie 2008, Consiliul a autorizat Comisia să înceapă negocierile cu Republica Tunisiană în vederea unui acord euro-mediteraneean privind serviciile aeriene dintre Uniunea Europeană și statele membre ale acesteia, pe de o parte, și Republica Tunisiană, pe de altă parte (denumit în continuare „acordul”). Negocierile s-au încheiat cu succes prin parafarea acordului la 11 decembrie 2017.
                  
               
                     (2)
                  
                  
                     Semnarea acordului în numele Uniunii nu ar trebui să aducă atingere repartizării competențelor între Uniune și statele membre ale acesteia. Prezenta decizie nu ar trebui interpretată ca o utilizare a posibilității Uniunii de a-și exercita competența externă în ceea ce privește domeniile reglementate de acord care intră în sfera de competență partajată, în măsura în care o astfel de competență nu a fost încă exercitată la nivel intern de către Uniune.
                  
               
                     (3)
                  
                  
                     Acordul ar trebui semnat,
                  
               ADOPTĂ PREZENTA DECIZIE:
         
            Articolul 1
            Se autorizează semnarea, în numele Uniunii, a Acordului euro-mediteraneean privind serviciile aeriene dintre Uniunea Europeană și statele membre ale acesteia, pe de o parte, și Republica Tunisiană, pe de altă parte, sub rezerva încheierii acordului menționat (1).
         
         
            Articolul 2
            Președintele Consiliului este autorizat să desemneze persoana sau persoanele împuternicite să semneze acordul în numele Uniunii.
         
         
            Articolul 3
            Prezenta decizie intră în vigoare la data adoptării.
         
         
            Adoptată la Luxemburg, 28 iunie 2021.
            
               
                  Pentru Consiliu
               
               
                  Președintele
               
               M. do C. ANTUNES
            
         
         
            (1)  Textul acordului se publică împreună cu decizia privind încheierea acestuia.